Diari Oficial de la Generalitat Valenciana


Sumari del DOGV 3358, del 26-10-1998 (1998/8182)

Rotlle d'apel·lació número 350/1997. Cèdula de notificació.
-----------------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/8182


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 350/1997. Cèdula de notificació. [1998/Q8182]
  
La Secció Sisena de l'Audiència Provincial de València ha dictat, en el rotlle d'apel·lació número 350/1997, la interlocutòria d'aclariment que es com es diu tot seguit:
  
«Audiència Provincial de València
  
Secció Sisena
  
Interlocutòria d'aclariment de la sentencia número 748/1998
  
- President: Vicente Ortega Llorca
  
- Magistrades:
  
· Ana Pérez Tórtola
  
· Carolina Castillo Martínez
  
València, 10 de setembre de 1998
  
Havent-ne informat.
  
Fets
  
Primer
  
En aquest rotlle s'ha dictat la sentència número 748/1998, de data 27 de juliol de 1998, notificada a les parts l'1 de setembre de 1998.
  
Segon
  
La part demandada apel·lant, la senyora Gloria Ortiz Melada i el senyor Joaquín Antonio Rodrigo Castelló, mitjançant l'escrit de data 3 de setembre de 1998, del procurador Antonio García Reyes Comino, en representació seua, i que es troba unit al rotlle, sol·licita un aclariment en aquest sentit:
  
a) Si en declarar la nul·litat de les actuacions practicades des que va haver-se de practicar la notificació del procediment, i per tant de l'adjudicació i la inscripció registral posterior de la finca, escau en conseqüència la devolució del preu lliurat per les persones que jo represente en l'acte de la subhasta.
  
b) Que en esmentar-se literalment en la decisió: imposar la resta de les costes, cal interpretar-les com que per al càlcul de les que hauran de suportar els meus representats es deduirà prèviament aquelles que els hagueren correspost al Banco de Crédito y Ahorro i, un cop fet això, suportar les costes a mitges entre l'altre codemandat i els representats meus.
  
Fonaments de dret
  
Únic
  
En relació amb la sol·licitud d'aclariment de la sentència, atesos els termes en què es formula, escau no donar lloc a allò que se sol·licita a l'apartat a) quant a la procedència de la devolució del preu lliurat per la codemandada en l'acte de la subhasta, ja que aquest constitueix en el seu cas un efecte propi de la sentència la consignació específica de la qual no calia, i sí donar lloc a allò que se sol·licita en l'apartat c) que fa referència als termes de la condemna en costes, que hauran de suportar a mitges les dues codemandades, la Cooperativa Valenciana de Viviendas La Estrella, d'una banda, i els senyors Ortiz Melara i Rodrigo Castelló, d'una altra, en relació amb el pronunciament contingut en l'apartat 1.c de la decisió de la sentència l'aclariment de la qual se sol·licita.
  
Vists els preceptes legals esmentats i els altres d'aplicació general, la Secció acorda:
  
1. Aclarir la sentència número 748/1998, de data 27 de juliol de 1998, en el sentit de sí donar lloc a allò que s'ha sol·licitat en l'apartat c), que fa referència als termes de la condemna en costes, que hauran de suportar a mitges ambdues codemandades, la Cooperativa Valenciana de Viviendas La Estrella, d'una banda, i els senyors Ortiz Melara i Rodrigo Castelló, d'una altra, en relació amb el pronunciament contingut en l'apartat 1.c de la decisió de la sentència de la qual se sol·licita un aclariment.
  
2. No pertoca l'aclariment d'allò que s'ha sol·licitat en l'apartat a).
  
Uniu aquesta resolució a la sentència a què es fa referència i porteu un certificat al rotlle de la sala i al jutjat de procedència, perquè s'execute i es complisca.
  
Així ho acordem, manem i firmem.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la Cooperativa Valenciana de Viviendas La Estrella i el Banco de Crédito y Ahorro.